ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ডঃ হর্ষ বর্ধন স্তন্যপানকে সামাজিক দায়িত্বে পরিণত করার আহ্বান জানালেন
নয়াদিল্লি, ৮ অগাস্ট, ২০১৯
বিশ্ব স্তন্যপান সপ্তাহ, ২০১৯ উদযাপন উপলক্ষে নতুন দিল্লিতে বৃহস্পতিবার একটি অনুষ্ঠানের আয়োজন করা হয়। এই অনুষ্ঠানে কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন বলেন, স্তন্যপানকে শুধু মা ও শিশুর মধ্যে একটি বিষয় ভাবলে চলবে না। এটিকে একটি সামাজিক দায়বদ্ধতা হিসেবে দেখে পরিবার, সম্প্রদায় এবং কর্মক্ষেত্রে যাতে স্তন্যপানের উপযোগী পরিবেশ গড়ে তোলা যায় তা সুনিশ্চিত করতে হবে। এ বছরের বিশ্ব স্তন্যপান সপ্তাহের বিষয় হল ‘মা-বাবার ক্ষমতায়ন, স্তন্যপানের অধিকার : বর্তমান এবং ভবিষ্যতের জন্য’। ডঃ হর্ষ বর্ধন রাজ্য ও কেন্দ্রশাসিত অঞ্চলে স্তন্যপান ও নবজাতকদের স্তন্যপান করানোর অভ্যাসের ওপর তথ্য সম্বলিত প্রতিবেদন প্রকাশ করেন। স্বাস্থ্য ও পরিবারকল্যাণ দপ্তরের প্রতিমন্ত্রী শ্রী অশ্বিনী কুমার চৌবে, দপ্তরের সচিব শ্রীমতী প্রীতি সুদান, মন্ত্রকের উচ্চপদস্থ আধিকারিকরা এবং বিভিন্ন উন্নয়নমূলক সংস্থার কর্মকর্তারা এই অনুষ্ঠানে উপস্থিত ছিলেন।
ডঃ হর্ষ বর্ধন বলেন, শিশুদের সুস্বাস্থ্য রক্ষায় সবথেকে ব্যয়সাশ্রয়ী পন্থা হল স্তন্যপান করানো। মাতৃদুগ্ধ মা ও সন্তানের প্রথম প্রতিষেধক। নানা গবেষণা দেখা গেছে স্তন্যপানের ফলে শিশুরা যেমন বিভিন্ন ধরনের ব্যাধি থেকে রেহাই পায়, একইভাবে মায়েরাও স্তন এবং জরায়ুর ক্যান্সার থেকে রক্ষা পেতে পারেন।
ডঃ হর্ষ বর্ধন বলেন, অগাস্টের একটি সপ্তাহের মধ্যে স্তন্যপানের উপযোগিতার কথা প্রচার করলেই হবে না, স্বাস্থ্য মন্ত্রককে সারা বছর ধরে এ বিষয়ে প্রচার চালাতে হবে। জাতীয় পারিবারিক স্বাস্থ্য সমীক্ষা থেকে প্রাপ্ত তথ্য অনুযায়ী, মন্ত্রক রাজ্যভিত্তিক রিপোর্ট কার্ড তৈরি করেছে। মন্ত্রী বলেন, প্রতিটি রাজ্যের যে সব জেলা স্তন্যপানে সাফল্য দেখিয়েছে এই প্রতিবেদন থেকে সে বিষয়ে বিস্তারিত তথ্য পাওয়া গেছে।
কেন্দ্রীয় স্বাস্থ্যমন্ত্রী কৃমি প্রতিরোধের ওপরও জোর দেন। তিনি জাতীয় কৃমি প্রতিরোধ দিবস উপলক্ষে অন্ত্রে মৃত্তিকা-বাহিত পরজীবী প্রতিরোধে সাফল্যের কথা উল্লেখ করেন। চলতি মাসে ৩৩টি রাজ্য এবং কেন্দ্রশাসিত অঞ্চলে ৩২ কোটি ৮০ লক্ষ শিশু ও কিশোরকে এই কর্মসূচির আওতায় আনা হয়েছে। এই বছর এই কর্মসূচি শেষ হচ্ছে ১৬ অগাস্ট।
SSS/CB/DM
(Visitor Counter : 117
কেবিনেট
অন্ধ্ৰ প্ৰদেশত কেন্দ্ৰীয় বিশ্ববিদ্যালয় স্থাপনত কেবিনেটৰ অনুমোদন
প্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত কেন্দ্ৰীয় কেবিনেটে অন্ধ্ৰ প্ৰদেশৰ অনন্থপুৰ জিলাৰ জান্থালুৰু গাঁৱত ‘‘চেণ্ট্ৰেল ইউনিভাৰ্ছিটী অৱ অন্ধ্ৰ প্ৰদেশ’’ শীৰ্ষক এখন কেন্দ্ৰীয় বিশ্ববিদ্যালয় স্থাপনৰ বাবে অনুমোদন প্ৰদান কৰিছে৷ উক্ত বিশ্ববিদ্যালয়খন স্থাপনৰ প্ৰথম পৰ্যায়ৰ ব্যয়ৰ বাবে ৪৫০ কোটি টকাৰ পুঁজি নিৰ্ধাৰণ কৰা হৈছে৷
ইয়াৰোপৰি কেবিনেটে কেন্দ্ৰীয় বিশ্ববিদ্যালয়খনৰ কাৰ্য প্ৰণয়নৰ বাবে প্ৰাৰম্ভিক অৱস্থাত ইয়াৰ ট্ৰেনজিট শিবিৰত ছ’চাইটীজ ৰেজিষ্ট্ৰেছন আইন, ১৮৬০ ৰ অধীনত এখন ছ’চাইটী গঠন কৰি কেন্দ্ৰীয় বিশ্ববিদ্যালয় আইন, ২০০৯ৰ সংশোধনী নোহোৱা পৰ্যন্ত ইয়াক আইনী মৰ্যাদা প্ৰদানৰ বাবে আৰু ২০১৮-১৯ শিক্ষান্ত বৰ্ষৰ শৈক্ষিক কাৰ্যসূচী প্ৰণয়নৰ বাবেও অনুমোদন জনাইছে৷ বিশ্ববিদ্যালয়খনৰ প্ৰশাসনিক গাঁথনি সম্পূৰ্ণ নোহোৱা পৰ্যন্ত এখন বিদ্যমান কেন্দ্ৰীয় বিশ্ববিদ্যালয়ৰ পৰা ইয়াৰ কাম নিৰীক্ষণ কৰা হ’ব৷
এই অনুমোদনৰ দ্বাৰা উচ্চ শিক্ষাৰ প্ৰসাৰ আৰু গুণগততা বৃ্দ্ধি হ’ব আৰু শৈক্ষিক সুবিধাত আঞ্চলিক ভাৰসাম্যতাহীনতা হ্ৰাস হোৱাৰ লগতে অন্ধ্ৰ প্ৰদেশ ৰিঅ’ৰ্গনাইজেছন আইন ২০১৪তো প্ৰভাৱ পেলাব৷
AKT/VBA/SH/MANN
(Visitor Counter : 34
প্রতিরক্ষামন্ত্রক
হেলিকপ্টারের ইঞ্জিনের জন্য ডিআরডিও সিঙ্গল ক্লিস্টাল ব্লেড উদ্ভাবন করেছে
নতুন দিল্লি, ২৬ এপ্রিল, ২০২১
প্রতিরক্ষা গবেষণা ও উন্নয়ন সংগঠন  একক ক্রিস্টাল ব্লেড প্রযুক্তির উদ্ভাবন করেছে। হেলিকপ্টারের ইঞ্জিনের জন্য দেশীয় প্রযুক্তি ব্যবহারের উদ্যোগের অঙ্গ হিসেবে হিন্দুস্থান অ্যারোনেটিকস লিমিডেটস -কে ৬০টি এধরণের ব্লেড সরবরাহ করা হয়েছে। ডিআরডিও গবেষণাগার ডিফেন্স মেটালার্জিক্যাল রিসার্চ ল্যাবরেটরি  একক ক্রিস্টাল হাই প্রেশার টারবাইন ব্লেড তৈরি করতে নিকেল ভিত্তিক উন্নত শঙ্কর ধাতু ব্যবহার করেছে। ডিএমআরএল এধরণের ৫টি সেট তৈরি করছে, যার একটি সেট তৈরি হয়েছে, বাকি সেটগুলি নির্ধারিত সময়ে তৈরি করা হবে।
প্রতিকূল পরিস্থিতিতে কৌশলগত এবং প্রতিরক্ষার বিভিন্ন গুরুত্বপূর্ণ কাজে হেলিকপ্টার ব্যবহার করা হয়। এখানে অত্যন্ত শক্তিশালী ইঞ্জিন রয়েছে। এই ইঞ্জিনের জন্য অত্যাধুনিক একক ক্রিস্টাল ব্লেড তৈরিতে যে নিকেল ভিত্তিক উন্নত শঙ্কর ধাতুর ব্যবহার করা হয়েছে সেটি উচ্চ তাপমাত্রায় ব্যবহার করা সম্ভব। এধরণের উপাদান মার্কিন যুক্তরাষ্ট্র, ব্রিটেন, ফ্রান্স এবং রাশিয়া তৈরি করতে পারে। ডিএমআরএল-এর উদ্ভাবিত প্রযুক্তিতে সেরামিকের উপাদানগুলিকে ১৫০০ ডিগ্রি সেন্টিগ্রেডে গলিয়ে কাস্টিং করা হয়েছে। গলানোর ফলে উৎপন্ন তরল পদার্থ – সিএমএসএক্স-৪ –কে ব্যবহার করে ব্লেডটি তৈরি করা হয়। এই উন্নত প্রযুক্তি উদ্ভাবনের জন্য প্রতিরক্ষা মন্ত্রী শ্রী রাজনাথ সিং ডিআরডিও, হ্যাল এবং সংশ্লিষ্ট প্রযুক্তি উদ্ভাবনে যে সমস্ত শিল্প সংস্থা যুক্ত ছিল তাদের সকলকে অভিনন্দন জানিয়েছেন।
(SDG/CB/SKD/
ক্ষুদ্র, অতিক্ষুদ্রওমাঝারিশিল্পমন্ত্রক
খাদি আবার বিশ্ব স্তরে পৌঁছেছে; মার্কিন ফ্যাশন ব্র্যান্ড "প্যাটাগোনিয়া" তাদের পোশাকের জন্য খাদি ডেনিম বেছে নিয়েছে
নতুন দিল্লি, ১৩ ডিসেম্বর, ২০২১
খাদি হচ্ছে স্থায়িত্ব এবং বিশুদ্ধতার প্রতীক। বিশ্বের ফ্যাশন অঙ্গনে খাদি একটি বড় ভূমিকা গ্রহণ করেছে। মার্কিন যুক্তরাষ্ট্র ভিত্তিক বিশ্বের শীর্ষস্থানীয় ফ্যাশন ব্র্যান্ড "প্যাটাগোনিয়া"এখন ডেনিম পোষাক তৈরির জন্য খাদি হস্তশিল্পের ডেনিম ফেব্রিক ব্যবহার করছে। প্যাটাগোনিয়া, ভারতের টেক্সটাইল সংস্থা অরবিন্দ বিলের মাধ্যমে গুজরাট থেকে প্রায় ৩০ হাজার মিটার খাদি ডেনিম ফেব্রিক ১.০৮ কোটি টাকা দিয়ে কিনেছে।
খাদি ও গ্রামীণ শিল্প কমিশন, কেভিআইসি ২০১৭ সালের জুলাই মাসে সারাবিশ্বে খাদি ডেনিম পণ্যের ব্যবসা করার জন্য আমেদাবাদের অরবিন্দ মিলস লিমিটেডের সঙ্গে একটি চুক্তি স্বাক্ষর করেছিল। এরপর থেকেই অরবিন্দ মিলস প্রতিবছর গুজরাটের খাদি প্রতিষ্ঠান থেকে প্রচুর পরিমাণে খাদি ডেনিম ফেব্রিক ক্রয় করছে।
খাদি ও গ্রামীণ শিল্প কমিশনের এই নতুন উদ্যোগটি কেবল গুজরাটের খাদি শিল্পী ও কারিগরদের অতিরিক্ত কর্মঘন্টা তৈরি করছে না বরং প্রধানমন্ত্রীর "লোকাল থেকে গ্লোবাল" স্বপ্নকেও পূরণ করছে। প্যাটাগোনিয়া-র মাধ্যমে খাদি ডেনিম ক্রয়ের মাধ্যমে অতিরিক্ত ১.৮০ লক্ষ কর্মঘন্টা তৈরি করেছে, যা খাবি কারিগরদের জন্য ২৭,৭২০ জনের কাজ সৃষ্টি হয়েছে। মার্কিন যুক্তরাষ্ট্রের এই অর্ডারটি ২০২০ সালের অক্টোবর মাসে দেওয়া হয়েছিল। এটি ১২ মাসের সময়সূচি অনুযায়ী কার্যকর করা হয়েছে অর্থাৎ ২১ অক্টোবরের মধ্যে।
খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা জানিয়েছেন, খাদি হচ্ছে বিশ্বের সবচেয়ে টেকসই এবং পরিবেশ বান্ধব ফেব্রিক। পরিবেশবান্ধব ফেব্রিকের পাশাপাশি সবচেয়ে বেশি ফ্যাশনেবল এবং পরিধানযোগ্য হয়ে উঠেছে। খাদি ডেনিম বিশ্বের একমাত্র হস্তশিল্পের ডেনিম কাপড় যা দেশে এবং বিদেশে ব্যাপক জনপ্রিয়তা অর্জন করেছে। খাদি ডেনিম ফেব্রিকের উচ্চতর গুণমান, আরাম, জৈব এবং পরিবেশবান্ধব গুণাবলীর কারণে শীর্ষস্থানীয় ফ্যাশন ব্র্যান্ড গুলি এটি ব্যবহার করছে। এর চাহিদাও ক্রমবর্ধমান। কাজেই খাদি ডেনিম প্রধানমন্ত্রীর দ্বারা পরিকল্পিত "লোকাল থেকে গ্লোবাল"- এর একটি উপযুক্ত উদাহরণ বলে শ্রী সাক্সেনা জানান। প্যাটাগোনিয়া'র একটি দল গতবছর খাদি ডেনিম তৈরির প্রক্রিয়া দেখতে গুজরাটের রাজকোটের গোণ্ডালে অবস্থিত একটি খাদি প্রতিষ্ঠান পরিদর্শন করেন। হস্তনির্মিত খাদি ডেনিম ফেব্রিকের উৎপাদন প্রক্রিয়া এবং গুণমান দেখে তাঁরা প্রভাবিত হয়ে অরবিন্দ মিলস- এর মাধ্যমে খাদি ডেনিম কাপড় বিভিন্ন পরিমাণে ক্রয়ের জন্য অর্ডার দেন।
এই অর্ডার দেওয়ার আগে প্যাটাগোনিয়া গোন্ডালে ডেনিম উৎপাদনের সম্পূর্ণ প্রক্রিয়া সরেজমিনে দেখেন। যেমন স্পিনিং, উইভিং, কার্ডিং, ডাইং থেকে শুরু করে মজুরি প্রদান, শ্রমিকদের বয়স প্রভৃতি। ভারতের এই খাদি প্রতিষ্ঠান থেকে পণ্য সামগ্রী ক্রয় করতে তাঁরা সম্মত প্রকাশ করেন।
CG/ SB
(Visitor Counter : 113
রাষ্ট্রপতিরসচিবালয়
ঈদ-উল-আজহা' র প্রাক্কালে রাষ্ট্রপতির শুভেচ্ছা
নতুন দিল্লি, ২০ জুলাই,২০২১
ভারতের রাষ্ট্রপতি রামনাথ কোবিন্দ ঈদ- উল-আজহা' র প্রাক্কালে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, "ঈদ- উল আজহা উপলক্ষে দেশবাসী বিশেষ করে মুসলমান সম্প্রদায়ের ভাই ও বোনদের প্রতি আমার শুভেচ্ছা জানাই।
ঈদ হচ্ছে ভালোবাসা, নিঃস্বার্থতা এবং ত্যাগের চেতনার প্রতীক। এই উৎসব পারস্পরিক সৌহার্দ্য এবং সম্প্রীতির বার্তা নিয়ে আসে। এই উৎসবের মাধ্যমে দরিদ্র এবং অসহায় মানুষের সঙ্গে আনন্দ ভাগ করে নেওয়ার একটা সুযোগ সৃষ্টি হয়।
আসুন আমরা কোভিড-১৯ এর বিরুদ্ধে লড়াইয়ের প্রতিশ্রুতি রাখি যাতে এর বিস্তার রোধে ব্যবস্থা নেওয়া যায় এবং সমাজের প্রতিটি মানুষের সুখ ও কল্যাণে কাজ করা যায়।"
CG/ SB
(Visitor Counter : 108
সড়কপরিবহণওমহাসড়কমন্ত্রক
ভারতমালা পরিযোজনা কর্মসূচির আওতায় জাতীয় মহাসড়ক
নয়াদিল্লি, ২২ ডিসেম্বর, ২০২১
ভারতমালা পরিযোজনার দ্বিতীয় পর্যায়ে ৫ লক্ষ ৬০ হাজার ২১৬ কোটি টাকা ব্যয়ে ১৯ হাজার ২৬৫ কিলোমিটার দীর্ঘ জাতীয় মহাসড়ক গড়ে তোলার বরাত দেওয়া হয়। এর মধ্যে প্রায় ৬ হাজার ৭৫০ কিলোমিটার দীর্ঘ সড়ক নির্মাণের কাজ শেষ হয়েছে। রাজ্যসভায় আজ এক লিখিত জবাবে একথা জানান, সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি।
তিনি আরও জানান, জাতীয় মহাসড়ক নির্মাণের লক্ষ্য প্রতি বছর চূড়ান্ত হয়। সরকার ২০২১-২২ অর্থবর্ষে ১২ হাজার কিলোমিটার জাতীয় সড়ক নির্মাণের লক্ষ্য স্থির করে। এর মধ্যে গত ৩০ নভেম্বর পর্যন্ত ৫ হাজার ১১৮ কিলোমিটার দীর্ঘ সড়ক নির্মাণের কাজ শেষ হয়েছে। চলতি অর্থবর্ষে জাতীয় মহাসড়ক নির্মাণে ধার্য লক্ষ্য পূরণে সরকার মহাসড়ক রূপায়ণের কাজে তীক্ষ্ণ নজর রাখছে। সেইসঙ্গে, জমি অধিগ্রহণ, জবর দখল, আইন-শৃঙ্খলা, পরিবেশ ও অরণ্য সংক্রান্ত ছাড়পত্র প্রভৃতি বিষয়ের অগ্রাধিকারের ভিত্তিতে সমাধান করছে। সংশ্লিষ্ট রাজ্যের আধিকারিকদের নিয়ে দৈনিক/সাপ্তাহিক/মাসিক/ত্রৈমাসিক-ভিত্তিতে প্রকল্পের কাজের অগ্রগতি পর্যালোচনা করা হচ্ছে, যাতে নির্দিষ্ট সময়সীমার মধ্যে সমগ্র প্রকল্পের কাজ শেষ করা যায়। উল্লেখ করা যেতে পারে, ১ কিলোমিটার জাতীয় মহাসড়ক নির্মাণে প্রায় ৪ হাজার ৭৬টি কর্মদিবসের প্রয়োজন হয়। সেই অনুযায়ী, ভারতমালা পরিযোজনা রূপায়ণে ১৪.২ কোটি কর্মদিবসের প্রয়োজন।
CG/BD/SB
(Visitor Counter : 110
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২২ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৮১ কোটি ৫৬ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ২৩ হাজার ৯১৩।
সুস্পষ্টভাবে করোনায় আক্রান্তের হার ০.০৬ শতাংশ।
জাতীয় স্তরে সুস্থতার হার বর্তমানে ৯৮.৭৪ শতাংশ।
গত ২৪ ঘণ্টায় সুস্থ হয়েছেন ২ হাজার ৭৪১ জন। মোট সুস্থতার সংখ্যা ৪ কোটি ২৪ লক্ষ ৭০ হাজার ৫১৫ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ৫৮১ জন।
দৈনিক-ভিত্তিতে আক্রান্তের হার ০.২৮ শতাংশ।
সাপ্তাহিক-ভিত্তিতে আক্রান্তের হার ০.৩৯ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৩৬ লক্ষ; গত ২৪ ঘণ্টায় ৫ লক্ষ ৬৮ হাজার ৪৭১টি নমুনা পরীক্ষা হয়েছে।
CG/BD/SB
(Visitor Counter : 115
প্রধানমন্ত্রীরদপ্তর
মহারাজা সুহেলদেব মেমোরিয়াল ও চিত্তুরা হ্রদের উন্নয়ন প্রকল্পের শিলান্যাস করবেন প্রধানমন্ত্রী
নতুনদিল্লি, ১৪ই ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৬ই জানুয়ারি বেলা ১১টার সময় মহারাজা সুহেলদেব মেমোরিয়াল ও চিত্তুরা হ্রদের উন্নয়ন প্রকল্পের শিলান্যাস করবেন। মহারাজা সুহেলদেবের জন্মদিনে উত্তরপ্রদেশের বাহেরাইচে মূল অনুষ্ঠানে রাজ্যের মুখ্যমন্ত্রী যোগী আদিত্যনাথ উপস্থিত থাকবেন।
মহারাজা সুহেলদেবের অশ্বারোহণ অবস্থায় মূর্তি এবং ক্যাফেটেরিয়া, অতিথিশালা ও শিশুউদ্যান সহ পর্যটন সংক্রান্ত বিভিন্ন পরিকাঠামো এই প্রকল্পের আওতায় নির্মাণ করা হবে।
দেশের প্রতি মহারাজা সুহেলদেবের নিষ্ঠা ও কর্তব্য সকলের কাছে অনুপ্রেরণার উৎস। এই স্মারক স্থলের উন্নয়নের মাধ্যমে মহারাজের বীরত্বপূর্ণ কর্মকাণ্ড সম্পর্কে দেশ অবগত হবে। পর্যটন কেন্দ্র হিসেবে এই জায়গার গুরুত্ব তৈরি হবে।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ১৭ সেপ্টেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ৭৭ কোটি ২৪ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৩৪ হাজার ৪০৩
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.০২ শতাংশ
দেশে সুস্পষ্টভাবে করোনায় আক্রান্তের সংখ্যা ৩ লক্ষ ৩৯ হাজার ৫৬
দেশে এখনও পর্যন্ত মোট সুস্থতার হার ৯৭.৬৫ শতাংশ
দেশে গত ২৪ ঘণ্টায় করোনামুক্ত হয়েছেন ৩৭ হাজার ৯৫০ জন; এর ফলে, মোট সুস্থতার সংখ্যা দাঁড়িয়েছে ৩ কোটি ২৫ লক্ষ ৯৮ হাজার ৪২৪
সাপ্তাহিক-ভিত্তিতে আক্রান্তের হার ১.৯৭ শতাংশ, যা গত ৮৪ দিন ৩ শতাংশের নীচে
দৈনিক-ভিত্তিতে আক্রান্তের হার ২.২৫ শতাংশ, যা গত ১৮ দিন ৩ শতাংশের নীচে
দেশে এখনও পর্যন্ত মোট নমুনা পরীক্ষার সংখ্যা ৫৪ কোটি ৯২ লক্ষ
CG/BD/SB
(Visitor Counter : 95
নির্বাচনকমিশন
গোয়া, মণিপুর, পাঞ্জাব, উত্তরাখণ্ড ও উত্তরপ্রদেশের বিধানসভার সাধারণ নির্বাচন এবং আসামের মাজুলি বিধানসভা কেন্দ্রের উপ-নির্বাচনের ভোট গণনা সংক্রান্ত বিষয়
নতুন দিল্লি, ০৯ মার্চ, ২০২২
গোয়া, মণিপুর, পাঞ্জাব, উত্তরাখণ্ড ও উত্তরপ্রদেশের বিধানসভার সাধারণ নির্বাচন এবং আসামের মাজুলি বিধানসভা কেন্দ্রের উপ-নির্বাচনের ভোট গণনা আগামীকাল। গণনা প্রক্রিয়া সুষ্ঠুভাবে সম্পন্ন করতে মোট ৬৭১ জন গণনা পর্যবেক্ষক, ১৩০ জন পুলিশ পর্যবেক্ষক এবং ১০ জন বিশেষ পর্যবেক্ষক থাকছেন। নির্বাচন কমিশন গণনা ব্যবস্থার তত্ত্বাবধানের জন্য দিল্লির মুখ্য নির্বাচনী আধিকারিককে মিরাট এবং বিহারের মুখ্য নির্বাচনী আধিকারিককে বারাণসীতে বিশেষ আধিকারিক হিসেবে নিযুক্ত করেছে।
সমস্ত গণনা কেন্দ্রে যথাযথ ব্যবস্থা গ্রহণ করা হয়েছে। যেখানে ইভিএমগুলি রাখা হয়েছে, সমস্ত স্ট্রংরুমে কেন্দ্রীয় সশস্ত্র বাহিনী নিরাপত্তার দায়িত্বে রয়েছে। থাকছে ত্রিস্তরীয় নিরাপত্তা ব্যবস্থা। সংশ্লিষ্ট ব্যক্তিরা ২৪ ঘণ্টা সিসিটিভি কভারেজের মাধ্যমে স্ট্রংরুমের ব্যবস্থাপনা পর্যবেক্ষণ করছেন। নির্বাচনী রাজ্যগুলিতে শান্তি ও শৃঙ্খলা বজায় রাখতে জেলা প্রশাসন গণনা কেন্দ্রের চারপাশে ১৪৪ ধারা জারি করেছে।
গণনার দিন সকাল ৮টার আগে প্রাপ্ত পোস্টাল ব্যালটগুলি গোনা হবে। পোস্টাল ব্যালট পেপার গণনা শুরু হওয়ার ৩০ মিনিটের ব্যবধানে, সকাল সাড়ে আটটায় ইভিএম-এর ভোট গণনা শুরু হবে। প্রতি রাউন্ড গণনার পর একটি নির্ধারিত বিন্যাসে ফলাফল প্রকাশ করা হবে। সেখানে রিটার্নিং অফিসার এবং পর্যবেক্ষক স্বাক্ষর করবেন। একটি করে কপি প্রার্থীদের দেওয়া হবে। নির্বাচন কমিশনের ওয়েবসাইট  –তেও এই ফলাফল জানা যাবে। উল্লেখ্য কমিশন সময়ে সময়ে ভোট গণনা সংক্রান্ত বিশদ নির্দেশিকা জারি করেছে। প্রতিটি গণনা কেন্দ্রে মিডিয়া সেন্টার তৈরি করা হয়েছে। সংবাদমাধ্যমের কর্মীদের পাস দেওয়া হয়েছে। শুধুমাত্র অনুমোদিত ব্যক্তিদেরই গণনা কেন্দ্রের ভেতর প্রবেশের ছাড়পত্র দেওয়া হবে। সকাল ৮টার পর থেকে ফলাফল এবং এগিয়ে-পিছিয়ে থাকার প্রবণতাগুলি জানা যাবে নির্বাচন কমিশনের ওয়েবসাইট, ভোটার হেল্পলাইন অ্যাপ থেকে। কোনো ব্যক্তি গুজব বা ভুল তথ্য ছড়ালে তার বিরুদ্ধে আইন অনুযায়ী কঠোর ব্যবস্থা নেওয়া হবে। কমিশন গণনা প্রক্রিয়া সুষ্ঠু ও শান্তিপূর্ণভাবে সম্পন্ন করতে রাজনৈতিক দল এবং প্রার্থী সহ সংশ্লিষ্ট সকল ব্যক্তির কাছ থেকে পূর্ণ সহযোগিতার আহ্বান জানিয়েছে।
CG/SS/SKD/
(Visitor Counter : 103
কেন্দ্রীয়মন্ত্রিসভা
পাঞ্জাবের রাভি নদীর ওপর শাহপুরকান্দী বাঁধ কার্যকর করার বিষয়ে কেন্দ্রীয় মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা পাঞ্জাবের রাভি নদীর ওপর শাহপুরকান্দী নদী বাঁধ প্রকল্পটি রূপায়ণ করার বিষয়ে অনুমোদন দিয়েছে। ২০১৮-১৯ থেকে ২০২২-২৩ সালের মধ্যে পাঁচ বছরের জন্য কেন্দ্র ৪৮৫ কোটি ৩৮ লক্ষ টাকা আর্থিক সাহায্য দেবে।
এই প্রকল্প কার্যকর করা হলে রাভি নদীর জল যথাযথভাবে ব্যবহার করা সম্ভব হবে। বর্তমানে পাকিস্তানে বয়ে গিয়ে এই নদীর জল বেশ কিছু পরিমাণ নষ্ট হয়।
এই প্রকল্পটি কার্যকর করা হলে পাঞ্জাবে ৫ হাজার হেক্টর জমিতে এবং জম্মু ও কাশ্মীরের ৩২ হাজার ১৭৩ হেক্টর জমিতে জলসেচ করা সম্ভব হবে। নাবার্ডের মাধ্যমে শাহপুরকান্দী নদী বাঁধ প্রকল্পের জন্য কেন্দ্রের তরফে অর্থ সহায়তা দেওয়া হবে। কেন্দ্রীয় সহায়তায় পাঞ্জাব সরকার এই প্রকল্পটি কার্যকর করবে। ২০২২ সালের জুন মাসের মধ্যে এই প্রকল্প সম্পূর্ণ হবে।
SSS/PM/SB
(Visitor Counter : 61
প্রধানমন্ত্রীরদপ্তর
ভারত উৎপাদন ক্ষেত্রে বিশ্ব বাজারে ক্রমাগত উন্নতি করছেঃ প্রধামমন্ত্রী
এপ্রিল - অক্টোবর পর্যন্ত সময়ে মোবাইল ফোনের রপ্তানী দ্বিগুন হওয়ায় প্রশংসা প্রধানমন্ত্রীর
নয়াদিল্লি, ২৯ নভেম্বর, ২০২২
প্রধানমন্ত্রী শ্রী নরেন্দ্র মোদী, চলতি বছরের এপ্রিল-অক্টোবর পর্যন্ত সময়ে মোবাইল ফোনের রপ্তানী দ্বিগুনের থেকে বেশী হওয়ায় সন্তোষ প্রকাশ করেছেন। সাত মাসের মধ্যে মোবাইল ফোনের রপ্তানী পাঁচ বিলিয়ন মার্কিন ডলারের মাত্রা অতিক্রম করেছে, যা গত বছর এই সময়ে হওয়া মোট রপ্তানীর পরিমান ২.২ বিলিয়ন মার্কিন ডলারের দ্বিগুণেরও বেশী।
কেন্দ্রীয় মন্ত্রী শ্রী রাজীব চন্দ্রশেখরের এক টুইটের জবাবে প্রধানমন্ত্রী টুইট করে বলেন,
"ভারত উৎপাদন ক্ষেত্রে ক্রমাগত উন্নতি করছে।"
PG/PM/NS
(
রাষ্ট্রপতিরসচিবালয়
রাষ্ট্রপতির জামিয়া মিলিয়া ইসলামিয়ার বার্ষিক সমাবর্তনে ভাষণ
নয়াদিল্লি, ৩০ অক্টোবর, ২০১৯
রাষ্ট্রপতি শ্রী রামনাথ কোবিন্দ আজ নতুন দিল্লির জামিয়া মিলিয়া ইসলামিয়ার বার্ষিক সমাবর্তনে ভাষণ দেন।
রাষ্ট্রপতি তাঁর ভাষণে বলেন, সরকার সমসাময়িক বিভিন্ন চ্যালেঞ্জ মোকাবিলায় শিক্ষা ব্যবস্থায় পরিবর্তন আনছে। কেন্দ্রীয় মানবসম্পদ উন্নয়ন মন্ত্রকের প্রস্তাবিত ‘জাতীয় শিক্ষা নীতি’র অন্যতম উদ্দেশ্য হল ভারতকে ‘জ্ঞানের সর্বোচ্চ আকর’-এ পরিণত করা। গোটা বিশ্ব ভারতীয় ছাত্রদের মেধার বিষয়ে অবগত। এই মেধার যথাযথ ব্যবহারের জন্য দেশের সমস্ত শিক্ষা প্রতিষ্ঠানের ভূমিকা রয়েছে। জামিয়ার মতো উৎকর্ষ প্রতিষ্ঠানের কাছ থেকে বিশেষ অবদান আশা করা যায়।
রাষ্ট্রপতি বলেন, সমাজের প্রতিটি স্তরের উন্নয়নের জন্য কর্পোরেট জগতের সামাজিক দায়বদ্ধতার  মতো বিশ্ববিদ্যালয় সামাজিক দায়বদ্ধতার  প্রয়োজন রয়েছে। জামিয়া মিলিয়া বিশ্ববিদ্যালয় ‘উন্নত ভারত অভিযান’ কর্মসূচির আওতায় পাঁচটি গ্রামকে দত্তক নিয়েছে। রাষ্ট্রপতি জামিয়ার কাছে প্রস্তাব দেন আরও বেশি গ্রাম দত্তক নেওয়ার জন্য। তিনি বলেন, এই কর্মসূচিতে ছাত্রছাত্রীদের গ্রামে গিয়ে সেখানকার সমস্যাগুলি বুঝতে হবে। তারা স্বচ্ছতা, সাক্ষরতা, প্রতিটি শিশুর টিকাকরণ এবং পুষ্টির মতো বিভিন্ন প্রকল্পের বিষয়ে গ্রামবাসীদের অবহিত করবেন। তিনি বলেন, কেন্দ্রীয় এবং রাজ্য সরকারের বিভিন্ন প্রকল্প সম্পর্কে ছাত্রছাত্রীরা গ্রামবাসীদের জানাবেন। এর ফলে, সমাজের দুর্বলতর শ্রেণীর মানুষেরা সুবিধা পাবেন এবং গ্রামীণ অঞ্চলের বিষয়ে ছাত্রছাত্রীদের ধারণা বৃদ্ধি পাবে।
এই অনুষ্ঠানে কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’, মণিপুরের রাজ্যপাল এবং বিশ্ববিদ্যালয়ের আচার্য ডঃ নাজমা হেপতুল্লা সহ বিশিষ্ট ব্যক্তিরা উপস্থিত ছিলেন।
CG/CB/DM
(Visitor Counter : 66
প্রধানমন্ত্রীরদপ্তর
প্রধানমন্ত্রী আগামীকাল শ্রী সন্ত জ্ঞানেশ্বর মহারাজ পালখি মার্গ এবং শ্রী সন্ত তুকারাম মহারাজ পালখি মার্গে গুরুত্বপূর্ণ অংশের চার লেন বিশিষ্ট করার কাজের শিলান্যাস করবেন
জাতীয় মহাসড়কের উভয় দিকেই 'পালখি'-র জন্য পৃথক হাঁটার পথ নির্মাণ করা হবে
পন্ধরপুরে যোগাযোগ ব্যবস্থার প্রসারে প্রধানমন্ত্রী বেশ কয়েকটি সড়ক প্রকল্প জাতির উদ্দেশে উৎসর্গ করবেন
নতুন দিল্লি, ৭ নভেম্বর, ২০২১
পন্ধরপুরে পুণ্যার্থীদের যাতায়াতে আরও সুবিধার জন্য প্রধানমন্ত্রী শ্রী নরেন্দ্র মোদী আগামীকাল  বেলা ৩টে ৩০ মিনিটে ভিডিও কনফারেন্সের মাধ্যমে শ্রী সন্ত জ্ঞানেশ্বর মহারাজ পালখি মার্গ -এর ৫টি অংশ এবং শ্রী সন্ত তুকারাম মহারাজ পালখি মার্গের  ৩টি অংশ চার লেন বিশিষ্ট করার কাজের শিলান্যাস করবেন। এই দুই জাতীয় মহাসড়কের উভয় দিকেই পুণ্যার্থীদের জন্য সহজ ও নিরাপদে যাতায়াতে পৃথক হাঁটার পথ 'পালখি' তৈরি করা হবে।
দিভেঘাট থেকে মহল পর্যন্ত সন্ত জ্ঞানেশ্বর মহারাজ পালখি মার্গের প্রায় ২২১ কিলোমিটার এবং পটাশ থেকে টোন্ডেল - বন্ডেল পর্যন্ত প্রায় ১৩০ কিলোমিটার অংশ চার লেন বিশিষ্ট করা হবে। সেই সঙ্গে দুই পাশেই 'পালখি'র জন্য নির্দিষ্ট হাঁটার পথের ব্যবস্থা থাকবে। সন্ত জ্ঞানেশ্বর মহারাজ পালখি মার্গের ২২১ কিলোমিটার অংশ চার লেন বিশিষ্ট করার কাজে ৬ হাজার ৬৯০ কোটি টাকার বেশি এবং সন্ত তুকারাম মহারাজ পালখি মার্গের ১৩০ কিলোমিটার অংশ চার লেন করার কাজে প্রায় ৪ হাজার ৪০০ কোটি টাকা খরচ হবে।
এই অনুষ্ঠানে প্রধানমন্ত্রী পন্ধরপুরে যোগাযোগ ব্যবস্থার প্রসারে বিভিন্ন জাতীয় সড়কে ২২৩ কিলোমিটারের বেশি পুনর্নির্মিত ও ইতিমধ্যেই কাজ শেষ হওয়া সড়ক জাতির উদ্দেশে উৎসর্গ করবেন। এই কাজে খরচ হয়েছে প্রায় ১ হাজার ১৮০ কোটি টাকা। এই সড়ক প্রকল্পগুলির মধ্যে রয়েছে মহসওয়াদ - পিলিভ - পন্ধরপুর , কুর্দুওয়াড়ি - পন্ধরপুর , পন্ধরপুর - সাঙ্গোলা , জাতীয় মহাসড়ক ৫৬১এ-এর টেমভূর্ণী - পন্ধরপুর অংশ এবং জাতীয় মহাসড়ক ৫৬১এ-এর পন্ধরপুর - মঙ্গলওয়েধা - ঊমাদি অংশ।
এই অনুষ্ঠানে কেন্দ্রীয় সড়ক পরিবহণ ও জাতীয় মহাসড়ক মন্ত্রী এবং মহারাষ্ট্রের মুখ্যমন্ত্রী উপস্থিত থাকবেন।
(CG/BD/AS/
বিজ্ঞানওপ্রযুক্তিমন্ত্রক
হিমালয় অঞ্চলে বায়ুমন্ডলীয় গতিপ্রকৃতি সংক্রান্ত মাপকাঠি বিষয়ে নতুন তথ্য আবহাওয়ার পূর্বাভাসে সহায়তা করতে পারে
নয়াদিল্লী, ১২ সেপ্টেম্বর, ২০২০
হিমালয় অঞ্চলে আবহাওয়ার পূর্বাভাস সুনিশ্চিত হওয়া খুবই গুরুত্বপূর্ণ বিষয়। এই পূর্বাভাস বিমান চলাচলের বিপর্যয় রোধে সহায়তা করতে পারে। বিজ্ঞানীরা হিমালয় অঞ্চলে বায়ুমন্ডলীয় গতিপ্রকৃতি সংক্রান্ত মাপকাঠি বিষয়ে নতুন তথ্য সামনে আনার জন্য কাজ করে চলেছে। ভারত সরকারের বিজ্ঞান ও প্রযুক্তি দপ্তরের অন্তর্গত আর্যভট্ট রিসার্চ ইন্সটিটিউট অফ অবজারভেশন সায়েন্সেস -এর বিজ্ঞানীরা এই প্রথমবার মধ্য হিমালয় অঞ্চল জুড়ে নিম্ন ট্রোপস্ফিয়ারের বায়ুমন্ডলীয় অস্থিরতা বিষয়ে পরিমিতি অনুমান করতে পেরেছেন।
এআরআইইএস-এর গবেষকরা তাদের স্ট্র্যাটোস্ফিয়ার, ট্রোপোস্ফিয়ার রাডার  থেকে তথ্য পর্যবেক্ষণ করে ওই অঞ্চলের বায়ুমন্ডলের গতিপ্রকৃতির একটি সূচক নির্ধারণ করেছেন। এআরআইইএস নৈনিতালের পিএইচডি-র ছাত্র আদিত্য জয়সওয়াল, এআরআইইএস-এর ফ্যাকাল্টি সদস্য ডি ভি ফোনি কুমার, এস ভট্টাচার্য এবং মনীষ নাজার নেতৃত্বে রেডিও সায়েন্স জার্নালে প্রকাশিত গবেষণায় মধ্য হিমালয় অঞ্চলে বায়ুমন্ডলীয় গতিপ্রকৃতি সূচকের মাপকাঠি সংক্রান্ত তথ্য প্রকাশিত হয়েছে। দক্ষিণ ভারতে বায়ুমন্ডলীয় গতিপ্রকৃতি মাপকাঠিগুলি আগে জানা থাকলেও হিমালয় অঞ্চলের এই রকম তথ্য জানা ছিল না। এই তথ্য ওই অঞ্চলে নিরাপদে বিমান চলাচলে বিশেষ সহায়তা প্রদান করবে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন, এই তথ্য আঞ্চলিক আবহাওয়া পরিবর্তনের কারণগুলি আরও ভালভাবে অনুসন্ধান করতে সাহায্য করবে। এই গবেষণা আগামীদিনে জলবায়ু পরিবর্তন রোধ বিশেষত হিমালয় অঞ্চলের জটিল ভূ-সংস্থানের নিঁখুত স্থান বিবরণে বিশেষ সাহায্য করবে বলেও মত প্রকাশ করেছেন তিনি।
(CG/SS/NS
রেলমন্ত্রক
চম্পারণ সত্যাগ্রহ এক্সপ্রেস ট্রেনের পরিষেবা বাড়িয়ে দ্বিসাপ্তাহিক
ভিডিও কনফারেন্সের মাধ্যমে ট্রেনের যাত্রা সূচনা করলেন শ্রীমতী দর্শনা জার্ডস
নয়াদিল্লি, ১০ সেপ্টেম্বর, ২০২১
রেল ও বস্ত্র প্রতিমন্ত্রী শ্রীমতী দর্শনা জার্ডস আজ ভিডিও কনফারেন্সের মাধ্যমে নতুন দিল্লি থেকে অপরাহ্ণ ৩টের সময় চম্পারণ সত্যাগ্রহ এক্সপ্রেস ট্রেনের যাত্রা সূচনা করেন। এখন থেকে এই ট্রেনটির সপ্তাহে দু’বার চলাচল করবে। এই উপলক্ষে বাপুধাম মতিহারি স্টেশনে এক অনুষ্ঠানের আয়োজন করা হয়। সেখানে সংসদ সদস্য এবং রেলের স্থায়ী কমিটির চেয়ারম্যান শ্রী রাধামোহন সিং আরও একটি ট্রেনের যাত্রা সূচনা করেন। অনুষ্ঠানে বহু বিশিষ্ট ব্যক্তি উপস্থিত ছিলেন।
আজ, বাপুধাম মতিহারি থেকে আনন্দবিহার টার্মিনার্স পর্যন্ত বিশেষ উদ্বোধনী ট্রেন  চম্পারণ সত্যাগ্রহ এক্সপ্রেস বেলা ৩টের সময় যাত্রা সূচনা করে। ট্রেনটি সাগুলি, নারকাটিয়াগঞ্জ, হরিনগর, বাগাহা, কাপতানগঞ্জ ও গোরক্ষপুর হয়ে আগামীকাল বেলা ১২টা ১৫ নাগাদ আনন্দবিহার টার্মিনার্সে পৌঁছবে। অন্যদিকে, আনন্দবিহার টার্মিনার্স থেকে বাপুধাম মতিহারি চম্পারণ সত্যাগ্রহ এক্সপ্রেস ট্রেনটি  আনন্দবিহার স্টেশন থেকে প্রতি শনি ও সোমবার রাত ১১টা ৪৫ মিনিটে ছেড়ে বাপুধাম মতিহারি স্টেশনে পৌঁছবে পরদিন সন্ধ্যা ৬টা ৪৫ মিনিট নাগাদ। ফিরতি পথে এই ট্রেনটি  বাপুধাম মতিহারি স্টেশন থেকে প্রত্যেক রবি ও মঙ্গলবার রাত ৯টা ১০ মিনিটে ছেড়ে আনন্দবিহার স্টেশনে পৌঁছবে পরদিন সন্ধ্যা ৬টা ১৫ মিনিট নাগাদ।
চম্পারণ সত্যাগ্রহ ট্রেনটির পরিষেবা বৃদ্ধির ফলে দিল্লির সঙ্গে যোগাযোগ ব্যবস্থা আরও উন্নত হবে এবং এই এলাকার মানুষ লাভবান হবেন।
CG/BD/SB
(Visitor Counter : 141
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম স্বনিধি সুবিধা প্রাপকদের আর্থ-সামাজিক পরিচয়পত্র তৈরির সূচনা করল কেন্দ্রীয় আবাসন ও নগরোন্নয়ন মন্ত্রক
নয়াদিল্লী, ১১ ডিসেম্বর, ২০২০
কেন্দ্রীয় আবাসন ও নগরোন্নয়ন মন্ত্রকের সচিব শ্রী দুর্গা শঙ্কর মিশ্র পিএম স্বনিধি সুবিধা প্রাপক এবং তাদের পরিবারের আর্থ-সামাজিক পরিচয়পত্র তৈরির সূচনা করলেন। পিএম স্বনিধি কর্মসূচির অঙ্গ হিসেবে। বিভিন্ন কেন্দ্রীয় মন্ত্রকের প্রতিনিধি এবং রাজ্য সরকারি আধিকারিকদের উপস্থিতিতে। এর অধীনে প্রত্যেক পিএম স্বনিধি সুবিধাপ্রাপক এবং তাদের পরিবারের সদস্যদের আর্থ-সামাজিক সম্পূর্ণ পরিচয়পত্র প্রস্তুত করা হবে। প্রাপ্ত তথ্যের ভিত্তিতে বিভিন্ন কেন্দ্রীয় কর্মসূচির প্রাপ্য সুবিধা তাদের দেওয়া হবে আর্থ-সামাজিক উন্নয়নের জন্য। প্রধানমন্ত্রীর ভাবনার পরিপ্রেক্ষিতে পিএম স্বনিধি কর্মসূচিকে শুধুমাত্র রাস্তার হকারদের ঋণ দেওয়ার পরিপ্রেক্ষিতেই দেখা উচিত নয় বরং একে দেখতে হবে রাস্তার হকার এবং তাদের পরিবারের উন্নয়ন ও আর্থ-সামাজিক উন্নিতকরণের লক্ষ্যে একটি উপকরণ হিসেবে।
প্রথম পর্যায়ে এই কর্মসূচির জন্য ১২৫টি শহরকে বেছে নেওয়া হয়েছে। এই পরিচয়পত্রের মাধ্যমে সম্ভাব্য সুবিধা প্রাপক এবং তাদের সদস্যদের যোগ্যতা চিহ্নিত করা হবে কেন্দ্রীয় সরকারি কর্মসূচির জন্য এবং তার সঙ্গে সংযোগ সাধনে। এর পাশাপাশি রাজ্য এবং কেন্দ্রশাসিত অঞ্চলগুলিও তাদের নিজ নিজ রাজ্যের নির্দিষ্ট কল্যাণমূলক কর্মসূচি তাদের দিতে পারবে। এই কর্মসূচির রূপায়ণকারী অংশীদার হিসেবে নিযুক্ত হয়েছে মেসার্স কোয়ালিটি কাউন্সিল অফ ইন্ডিয়া ।
সম্পূর্ণ কাজের আগে মন্ত্রক গয়া, ইন্দৌর, কাকচিং, নিজামাবাদ, রাজকোট এবং বারাণসী এই ৬টি শহরে প্রারম্ভিক কর্মসূচি শুরু করবে।
আবাসন এবং নগরোন্নয়ন মন্ত্রক রূপায়ণ করছে প্রধানমন্ত্রী স্ট্রীট ভেন্ডার্স আত্মনির্ভর নিধি  কর্মসূচি ২০২০র পয়লা জুন থেকে। রাস্তার হকারদের ১০ হাজার টাকা পর্যন্ত সুলভ কার্যকরী মূলধন দেওয়ার লক্ষ্যে। কোভিড-১৯ অতিমারীতে বিপ্রতীপভাবে প্রভাবিত তাদের জীবন-জীবিকা আবার শুরু করার সুযোগ দিতে।
কেন্দ্রীয়মন্ত্রিসভা
১৩টি নতুন কেন্দ্রীয় বিশ্ববিদ্যালয়ের আনুমানিক ব্যয় সংশোধনে মন্ত্রিসভার সায়
নয়াদিল্লি, ১৬ জানুয়ারি, ২০১৯
কেন্দ্রীয় মন্ত্রিসভার বৈঠকে আজ ১৩টি নতুন কেন্দ্রীয় বিশ্ববিদ্যালয় স্থাপন এবং ক্যাম্পাসগুলির প্রয়োজনীয় পরিকাঠামো গঠনের জন্য ৩ হাজার ৬৩৯ কোটি ৩২ লক্ষ টাকা ব্যয়ের অনুমোদন দেওয়া হয়েছে। আজ প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এই সিদ্ধান্ত গ্রহণ করা হয়েছে। বিশ্ববিদ্যালয় স্থাপনের কাজ ৩৬ মাসের মধ্যে সম্পন্ন করা হবে। এই কেন্দ্রীয় বিশ্ববিদ্যালয়গুলির জন্য পূর্বে কেন্দ্রীয় মন্ত্রিসভা ৩ হাজার কোটি টাকা ব্যয়ের সম্মতি জানিয়েছিল। আজ এই কাজের জন্য ১ হাজার ৪৭৪ কোটি ৬৫ লক্ষ টাকা অতিরিক্ত খরচের বিষয়ে মন্ত্রিসভা কর্মপরবর্তী অনুমোদন দিয়েছে। কেন্দ্রীয় বিশ্ববিদ্যালয় আইন, ২০০৯ অনুযায়ী নতুন বিশ্ববিদ্যালয়গুলি হবে যথাক্রমে - বিহার, গুজরাট, হরিয়ানা, হিমাচল প্রদেশ, জম্মু, কাশ্মীর, ঝাড়খন্ড, কর্ণাটক, কেরালা, ওডিশা, পাঞ্জাব, রাজস্থান এবং তামিলনাডু-তে।
উল্লেখ্য, এই বিশ্ববিদ্যালয়গুলি ঐসব অঞ্চলে উচ্চ শিক্ষার সুযোগ বাড়বে এবং অন্যান্য বিশ্ববিদ্যালয়গুলির কাছে অনুকরণীয় হয়ে উঠবে। শিক্ষা ব্যবস্থায় আঞ্চলিক অসাম্য দূর করতেও সাহায্য করবে।
CG/SC/SB
(Visitor Counter : 91